**DJEČJI VRTIĆ ČAROBNI SVIJET U REŠETARIMA**

 **Broj RKP-a: 46702**

**VLADIMIRA NAZORA 17A Šifra djelatnosti: 8510**

**35403 REŠETARI**

**Razina: 21**

**E-mail:** **racunovodstvo@****resetari.hr**

**Razdjel: 000**

**Matični broj: 02786648**

**OIB: 54441694272**

**IBAN:HR1923600001102223929**

**BILJEŠKE UZ FINANCIJSKI IZVJEŠTAJ ZA RAZDOBLJE 01.01.2022. – 31.12.2022.**

Dječji vrtić Čarobni svijet u Rešetarima je javna ustanova koja posluje u okviru djelatnosti predškolskog odgoja i obrazovanja, skrbi djece rane i predškolske dobi. Ostvaruje programe odgoja, obrazovanja, zdravstvene zaštite, prehrane i socijalne skrbi djece predškolske dobi, u skladu s razvojnim osobinama i potrebama djece, te socijalnim, kulturnim, vjerskim i drugim potrebama obitelji, a sve sukladno odredbama Zakona o predškolskom odgoju i obrazovanju (NN 10/97, 107/07, 94/13, 98/19 i 57/22).

Financijske izvještaje Dječjeg vrtića Čarobni svijet u Rešetarima za 2022. godinu čine:

1. Bilanca – obrazac BIL

2. Izvještaj o prihodima i rashodima, primicima i izdacima – obrazac PR-RAS

3. Izvještaj o rashodima prema funkcijskoj klasifikaciji – obrazac RAS-funkcijski

4. Izvještaj o promjenama u vrijednosti i obujmu imovine i obveza – obrazac P-VRIO

5. Izvještaj o obvezama – obrazac OBVEZE

6. Bilješke uz financijska izvješća

Dječji vrtić Čarobni svijet u Rešetarima korisnik je proračuna Općine Rešetari. Ekonomska cijena vrtića za 2022. godinu do 30.09.2022. godine iznosila je 1.216 kn po djetetu za cjelodnevni boravak i 810,67 kn po djetetu za poludnevni boravak. Od 01. listopada 2022. godine, temeljem donošenja nove Odluke o mjerilima za financiranje djelatnosti i utvrđivanje cijena usluga Dječjeg vrtića Čarobni svijet u Rešetarima od strane osnivača Općine Rešetari, kao i temeljem povećanja ulaznih troškova poslovanja i prelaska u novi objekt, određena je nova ekonomska cijena vrtića u iznosu od 2.200,00 kn po djetetu mjesečno za cjelodnevni boravak.

**1. Bilješke uz Obrazac BIL ( Bilancu ) – stanje na 31.12.2022.**

**1.1. Šifra B002 razred 0 – Nefinancijska imovina**

Vrijednost nefinancijske imovine u 2022. iznosi 698.549,30 kn .

Šifra 0227 – indeks 133,6 – tijekom 2022. godine nabavljeno je opreme u vrijednosti 113.538,50 kn za osposobljavanje vlastite kuhinje.

Šifra 0264 – indeks 328,8 – tijekom godine izrađen je elaborat za procjenu izgradnje solarne elektrane.

Šifra 049 - evidentirana je nabavka SI u iznosu 15.919,15 kn tijekom godine, koji je odmah i stavljen u uporabu, te ukupna vrijednost SI u uporabi iznosi 182.452,02 kn, kao i ispravak vrijednosti.

**1.2. Šifra 1 razred 1 – Financijska imovina**

Ukupna financijska imovina na dan 31.12.2022. iznosi 238.404,71 kn s indeksom ostvarenja od 88,4 u odnosu na prethodnu godinu.

Šifra 11 - Novac u banci i blagajni iznosi 60.170,40 kn, a odnosi se na financijska sredstva na žiro računu, koja su u odnosu na prethodnu godinu manja za 51,6 % iz razloga što su krajem prošle 2021. godine na račun pristigla sredstva za sufinanciranje djelatnika.

Šifra 165 Potraživanja za upravne i administrativne pristojbe, pristojbe po posebnim propisima iznose 67.205,39 kn, a odnose se na potraživanja od roditelja za participaciju usluga vrtića za 2022. godinu. Ista su odnosu na prethodnu godinu veća za 35,1 % iz razloga povećanja cijene odlukom osnivača za sufinanciranje usluga dječjeg vrtića od strane roditelja.

Šifra 19 **-** Rashodi budućih razdoblja i nedospjela naplata prihodaiznose 111.028,92 kn s indeksom ostvarenja 116,2 u odnosu na prethodnu godinu. Odnose se na kontinuirane rashode budućih razdoblja, odnosno plaću za prosinac isplaćenu u siječnju 2023. U odnosu na prethodnu godinu, veći su iz razloga povećanja broja zaposlenih.

**1.3. Šifra 2 razred 2 – Obveze**

Ukupne obveze u izvještajnom razdoblju iznose 326.715,30 kn i najvećim dijelom se odnose na obveze za zaposlene za plaću za prosinac ( 111.028,92 kn ) i obveze za nabavku nefinancijske imovine (149.688,75 kn). Ostatak se odnosi na obveze za materijalne rashode, ostale financijske rashode i ostale tekuće obveze. U usporedbi s prethodnom godinom indeks je 230,9 iz razloga povećanja broja zaposlenih i nabavke dugotrajne imovine za koje čekamo doznaku sredstava.

**1.4. Šifra 9 razred 9 – Vlastiti izvori**

Vlastiti izvori iznose 610.238,71 kn sa indeksom ostvarenja 74,2 u odnosu na prethodnu godinu. Razlog je ostvarenje manjka prihoda poslovanja.

Šifra 922 Višak/manjak prihoda – indeks ostvarenja -198,5 – razlog je ostvarenje manjka prihoda od poslovanja (temeljem velikih ulaznih troškova) i manjka od nefinancijske imovine, obzirom da krajem godine nisu još bila doznačena sredstva za podmirenje obveze za nabavku opreme.

Šifra 96 Obračunati prihodi od poslovanja – ostvarenje indeksa 135,1 – odnose se na potraživanja od roditelja.

Šifra 99 – izvanbilančni zapisi – uknjižena je vrijednost infrastrukture novog dječjeg vrtića (nekretnina) temeljem ugovora između Osnivača i dječjeg vrtića, kojim je dječjem vrtiću ista dana na korištenje bez naknade.

**2. Bilješke uz Izvještaj o prihodima i rashodima, primicima i izdacima – Obrazac PR-RAS**

**2.1. Šifra 6 razred 6 – Prihodi poslovanja**

Ukupni prihodi poslovanja u 2022. godini iznose 1.863.913,90 kn s indeksom ostvarenja 127,2. Prethodne godine iznosili su 1.464.825,00 kn. Povećanje je nastalo zbog većeg prihoda iz nadležnog proračuna za financiranje rashoda poslovanja (razlog tome je veći broj zaposlenih, kao i visoki troškovi za koje smo također dobili sredstva od nadležnog proračuna), te povećanje prihoda sufinanciranja cijene usluga od strane roditelja.

**2.2. Šifra 65 – Prihodi od upravnih i administrativnih pristojbi, pristojbi po posebnim propisima i naknada –** indeks ostvarenja 120,7 – ovi prihodi iznose 425.883,43 kn i odnose se na sufinanciranje cijene usluga vrtića. Povećanu su u odnosu na prethodnu godinu zbog povećanja cijene sufinanciranja boravka djece u dječjem vrtiću odlukom osnivača, radi utvrđene nove ekonomske cijene.

**2.3. Šifra 67 – Prihodi iz nadležnog proračuna**

Prihodi iz nadležnog proračuna iznose 1.428.130,11 kn te su porasli u odnosu na prethodnu godinu za 41,5 %. Razlog povećanja je sufinanciranje većeg broja zaposlenih, sukladno ispunjavanju obveza DPS-a te sufinanciranja ostalih rashoda poslovanja radi visokih troškova energenata i hrane.

**2.4. Šifra 3 razred 3 – Rashodi poslovanja**

Ukupni rashodi poslovanja za razdoblje 2022-12 iznose 1.943.035,17 kn i povećani su u odnosu na prethodnu godinu za 45,2 %. Najveća odstupanja u odnosu na prethodnu godinu dogodila su se pod šifrom 31 - rashodi za zaposlene (39,9%) i šifrom 32 – materijalni rashodi (56,6%) , a razlog je povećanje broja zaposlenih, kao i povećanje troškova energije i hrane te vezano uz to povećanje ostalih troškova poslovanja uzrokovanih promjenama u svjetskom gospodarstvu što je za posljedicu imalo visoku stopu inflacije.

Šifra 3232 – usluge tekućeg i investicijskog održavanja – indeks ostvarenja 1.658,8 – razlog odvijanje poslovanja u prostoru novog dječjeg vrtića koji ima visoke troškove servisa opreme i samog sustava.

**2.5. Šifra Y001 – manjak prihoda poslovanja**

U razdoblju 2022-12 ostvaren je manjak prihoda od poslovanja u iznosu 79.121,27 kn.

**2.6. Šifra 4 razred 4 – Rashodi za nabavu nefinancijske imovine**

Ukupni rashodi za nabavku nefinancijske imovine iznose 149.688,75 kn i odnose se na nabavku uređaja i opreme za osposobljavanje vlastite kuhinje, kao i izradu elaborata.

**2.7. Šifra Y006 (Rezultat poslovanja)**

U 2022. ostvareni su ukupni prihodi u iznosu od 1.863.913,90 kn, a ukupni rashodi u iznosu od 2.092.723,92 kn, što je rezultiralo ukupnim manjkom prihoda i primitaka u iznosu od 228.810,02 kn, koji zajedno s viškom prihoda od poslovanja iz prethodnih godina daje konačni rezultat poslovanja u iznosu od 155.515,98 kn manjka, koji se prenosi u sljedeće razdoblje.

**3. Bilješke uz Izvještaj o rashodima prema funkcijskoj klasifikaciji – obrazac RAS- funkcijski**

**3.1. Šifra** Ukupno ostvareni rashodi u 2022. godini odnose se na Funkcijsku oznaka 09 – Obrazovanje: 0911 Predškolsko obrazovanje i iznose 2.092.723,92 kn

**4. Bilješke uz Izvještaj o obvezama – obrazac OBVEZE**

**4.1. Šifra V001** – Stanje obveza na 1. siječanj 2022. godine iznosi 141.507,68 kn koje su u cijelosti podmirene tijekom razdoblja.

Stanje obveza na dan 31.12.2022. godine, odnosno na kraju izvještajnog razdoblja iznosi 326.715,30 kn i sastoje se od:

- obveza za zaposlene
- obveza za materijalne rashode
- obveza za financijske rashode
- ostalih tekućih obveza
- obveza za nabavu proizvedene dugotrajne imovine

**4.2. Šifra V007 –** stanje dospjelih obveza na kraju izvještajnog razdoblja: 63.411,36
 - iste se odnose na obveze za troškove prehrane djece za prosinac 2022. godine i obveze za
 izradu projektne dokumentacije koja je u tijeku (za koje čekamo doznaku sredstava)

**4.3. Šifra V009** – stanje nedospjelih obveza na kraju izvještajnog razdoblja: 263.303,94 kn
 - odnose se na obveze za plaće i nabavku opreme za opremanje kuhinje u matičnom objektu
 (sukladno odobrenju osnivača), za koje čekamo doznaku sredstava i koje će biti podmirene u
 siječnju 2023. god.

**5. Bilješke uz Izvještaj o promjenama u vrijednosti i obujmu imovine i obveza – obrazac P-VRIO**

Tijekom proračunske godine nije došlo do promjena u vrijednosti niti obujmu imovine i obveza.

Bilješke sastavila:

Računovodstveno-administrativna radnica: RAVNATELJICA:

Marinović Andrea Valentina Ivanišević

U Rešetarima, 31.01.2023.